runetrust/blame-folketinget-dk huggingface dataset:
Christian Friis Bach (RV), 2023-04-28:
Tak til hr. Kasper Sand Kjær.
Det, jeg anførte, var bare, at der også er mange, der her fra talerstolen har sagt, at asylsystemet er brudt sammen.
Og jeg tror, der vil være danskere, som måske især orienterer sig i Danmark, og hvad der sker her, som tror, at det gælder Udlændingestyrelsen og Flygtningenævnet, og det er faktisk et godt system, vi har bygget op med individuel sagsbehandling, med klager, med retssikkerhed.
Der er dele af det, jeg ikke er enig i, men det er et godt system, og min pointe var bare, at vi skal udbrede det system.
Det er det, der er opgaven, og derfor anfægtede jeg bare sætningen om, at asylsystemet er brudt sammen.
Kasper Sand Kjær (S), 2023-04-28:
Virkeligheden er jo nok desværre, at der faktisk er rigtig mange, der lægger bånd på sig selv i den kritik af islam.
For der er for meget selvcensur i vores samfund, fordi man jo frygter for sin egen sikkerhed, og det gælder jo nok desværre alle lige fra dem, der står på den talerstol, som hr. Christian Friis Bach står på, til dem, der står på scenen ude på Dyrehavsbakken.
Men det, jeg egentlig ville spørge om, handler om det, jeg hørte ordføreren sige, nemlig at det danske asylsystem ikke var brudt sammen.
Og det er da rigtigt, at systemet med Udlændingestyrelsen og Flygtningenævnet sådan set fungerer fint, men det danske asylsystem er jo en del af et globalt asylsystem, som for mig at se og for Socialdemokratiet at se grundlæggende er dysfunktionelt, som er brudt sammen, som er inhumant, og hvor mennesker på flugt tvinges til at betale alle deres penge til en menneskesmugler og risikere livet i en gummibåd på vejen hen over Middelhavet.
Er hr. Christian Friis Bach ikke enig i, at vi er nødt til at få etableret et nyt asylsystem i verden, og at en nøgle til at gøre det er, at vi får sat en stopper for den spontane asylansøgning og de spontane migrationsstrømme til Europa, og at vi alene baserer det på kvoteflygtninge og asylbehandling i tredjelande?
Christian Friis Bach (RV), 2023-04-28:
Nu har hr. Frederik Vad mere indsigt i kulturlivet, end jeg har, men jeg er ikke bange for at stille mig op og kritisere den ekstreme del af islam, og det mener jeg der er rigtig mange politikere der gør fra denne talerstol.
Der er rigtig mange standupkomikere og folk med anden etnisk baggrund, der godt tør stille sig op og meget markant kritisere den ekstreme, fundamentalistiske udmøntning af islam, og det har jeg gjort igennem meget af mit liv, og det gør jeg gerne igen.
Frederik Vad (S), 2023-04-28:
Så lad mig spørge på en anden måde: Hvorfor tror ordføreren at al satire og magtkritik målrettet de autoritære religiøse figurer og skrifter inden for islam stort set er forsvundet i Danmark siden 2015, hvor vi havde massakren på Charlie Hebdo?
Det findes ikke mere; det findes ikke blandt standupkomikere; det findes ikke på revyscenen; det findes ikke i aviserne; det findes ikke i medierne.
Hvorfor tror ordføreren det er forsvundet?
Christian Friis Bach (RV), 2023-04-28:
Tak til hr. Frederik Vad for et meget hypotetisk, tænkt spørgsmål.
Og som en, der er – og det vil jeg gerne indrømme fra den her talerstol – relativt kulturblind, ved jeg faktisk ikke, om der findes et sådant revyteam.
Frederik Vad (S), 2023-04-28:
Cirkusrevyen på Dyrehavsbakken nord for København er jo en af de største kulturinstitutioner i Danmark, og for år tilbage havde de en revysketch, hvor de gjorde dybt grin med misbruget af små drengebørn i dele af den katolske kirke.
Jeg vil gerne spørge ordføreren, om ordføreren tror, at der findes et hold af komponister, skuespillere, tekstforfattere og instruktører, som kunne have lyst til at lave en lignende sketch, bare hvor den katolske kirke er udskiftet med islams religiøse autoriteter.
Rosa Lund (EL), 2023-04-28:
Jeg må sige, at hr. Frederik Vad kender mig dårligt, for jeg stillede hr. Frederik Vads kollega hr. Kasper Sand Kjær et spørgsmål om præcis det samme.
Jeg tror, det handler om at give de her kvinder rettigheder, men man har lavet en udlændingepolitik, hvor man har frataget dem rettigheder, som har betydet, at unge kvinder er blevet sendt på genopdragelsesrejse og mister deres opholdstilladelse.
Så i forsøget på at hjælpe dem har man straffet dem.
Det synes jeg for det første vi skal holde op med.
For det andet vil jeg sige om kvinder uden opholdstilladelse, der får bank af deres mænd – de har ikke ret til deres egen opholdstilladelse.
Frederik Vad (S), 2023-04-28:
Men det er jo ordføreren, der ikke kan sin Karl Marx, for det er jo ordføreren, der, hver eneste gang man fremlægger eksempler på strukturer, der trælbinder mennesker og tager friheden fra dem, så begynder at snakke om noget andet og siger: Ja, det kan da godt være, at halvdelen af indvandrerne og efterkommerne fra de her lande ikke synes, at deres døtre skal have sex før ægteskabet, men der er flere, der er i arbejde.
Det er jo en afledningsmanøvre, som trækker luft ud af den her diskussion.
Rosa Lund (EL), 2023-04-28:
Jeg vil sige, det er første gang, jeg har hørt, at jeg skulle være en, som tog luften ud af klassekampen.
Det er en spændende diskussion, som jeg meget gerne vil fortsætte med hr. Frederik Vad, og jeg kan nærmest ikke engang svare på spørgsmålet, for det har jeg simpelt hen aldrig før hørt jeg skulle være en person der gjorde.
Men lad nu det ligge.
Nu skal jeg gøre forsøget.
Jeg synes da, at vi har et ansvar for at sige til folk, som kommer hertil: I vores land og i vores demokrati gør vi tingene på den her måde.
Men selvfølgelig er der også et personligt ansvar.
Der er altid et personligt ansvar.
Men apropos klassekampen, hr. Frederik Vad, så skal man have privilegier og viden for at kunne træffe det rigtige valg, og det tror jeg godt hr. Frederik Vad ved, hvis han sætter sig ned og læser lidt marxisme.
Noah Sturis (ALT), 2023-04-28:
Tak for ordet, og tak til statsministeren for at møde op til den her forhandling.
I Alternativet er vi optaget af, hvordan vi hjælper mennesker i nød, og hvordan vi skaber en human asyl- og integrationspolitik, hvor vi ikke dæmoniserer mennesker, som er kommet hertil i håb om et bedre liv.
Vi ønsker at skabe et samfund bygget på solidaritet og med respekt for de enkelte mennesker.
Og hvis vi ønsker et samfund, hvor flygtninge, der kommer til Danmark, også respekterer Danmark, mener vi, at vi også er nødt til at respektere dem.
Det gør vi ikke ved at reproducere misforståelser som, at det går frygteligt med integrationen, eller at mennesker med mellemøstlig baggrund er langt mere kriminelle end etniske danskere, for det er opfattelsen hertillands.
Altså, 75 pct. af danskere tror i gennemsnit, at integrationen går betydelig værre, end den faktisk gør, og gennemsnitligt tror danskere, at niveauet for kriminalitet er fem gange højere, end hvad det i realiteten er.
Statsministeren redegjorde tidligere for, at det udelukkende skyldes et meget massivt mørketal, men national og international forskning viser, at mennesker er påvirket af et bias, som gør, at vi ubevidst er tilbøjelige til at dømme andre på baggrund af deres køn, alder og etnicitet.
Den diskrimination skal vi have vendt.
Kriminaliteten er faldende, og efterkommere af indvandrere er efterhånden overrepræsenteret på de videregående uddannelser.
Vi er i Alternativet bekymret over, at forskningen viser, at integrationspolitikken i Danmark primært er baseret på mavefornemmelser frem for reel akademisk viden, og vi er bekymret for, at der måske er kommet en selektiv brug af videnskaben, for det kan spænde ben for en effektiv og human integrationspolitik.
Jeg vil runde af med at sige, at det er vigtigt, at vi husker på, at flygtninge først og fremmest er vores medmennesker.
Det er mennesker i en dybt ulykkelig situation, som vi har en pligt til at hjælpe.
Det er mennesker på flugt, og de skal føle sig velkomne.
Vi skal anerkende dem som mennesker med mulighed for at bidrage til vores samfund.
Og i Alternativet insisterer vi også på, at vi som nation overholder flygtningekonventionen, børnekonventionen og menneskerettighedskonventionen, og at vi vender os mod vores nærmeste samarbejdspartnere for at løse de udfordringer, der er med et stigende antal asylansøgere, og bruger det europæiske fællesskab til at skabe en solidarisk fordeling med ensartede forhold på tværs af de europæiske lande.
Frederik Vad (S), 2023-04-28:
Det går godt med integrationen, bliver der sagt.
Der er en tendens til, at vi hele tiden fokuserer på den materielle del af integrationsopgaven.
Ordføreren talte selv om kriminalitet, uddannelse og arbejde.
Ordføreren forholdt sig overhovedet ikke til den ikkematerielle del af integrationen: seksualmoralen; friheden til at kunne sige og gøre, hvad man vil; friheden for kvinder.
Derfor kunne jeg godt tænke mig spørge ordføreren om en ting.
VIVE har lavet en undersøgelse, der viser, at 12 pct. af alle børn i Danmark inden for de sidste 2 måneder har oplevet vold i børneopdragelsen – 12 pct .
Når vi kigger på forældre, som er indvandrere eller efterkommere fra Mellemøsten og Nordafrika, er det knap 40 pct. af de børn – knap 40 pct. – over for 12 pct. af alle danske børn.
Hvad tror ordføreren at det skyldes?
Noah Sturis (ALT), 2023-04-28:
Jeg anerkender, at islam og religion i det hele taget kan spille en rolle i folks opfattelse af verden, og hvilke normer de kommer med, men jeg mener, at det er meget mere nuanceret end at sige, at folk generelt fra mellemøstlige lande af den grund har udfordringer eller er overrepræsenteret i statistikkerne.
Pernille Vermund (NB), 2023-04-28:
Selvfølgelig er det nødvendigt at få nuancerne med, for vi er mennesker, vi er forskellige, og vi kan være mere eller mindre prægede af både vores religion og kultur, men når det er sagt, synes jeg jo, at der er noget helt åbenlyst i de spørgsmål, der bliver stillet både af hr. Frederik Vad og også af fru Susie Jessen.
Det handler om, at der er en åbenlys overrepræsentation af folk med muslimsk baggrund, som har et andet syn på seksualitet, som har et andet syn på frihed, et andet syn på ligestilling mellem kønnene og på demokrati, end majoritetsbefolkningen i Danmark har.
Anerkender ordføreren så, at det kunne have noget med religionen og kulturen i Stormellemøsten at gøre?
Noah Sturis (ALT), 2023-04-28:
Ja, det tror jeg i den grad at Alternativet anerkender.
Men kultur og religion og ideologi er jo ikke entydige ting, så det er nødvendigt at få nuancerne med, når vi snakker om f.eks. islam.
Pernille Vermund (NB), 2023-04-28:
Tak for det.
Jeg ved ikke, om jeg hørte rigtigt, da ordføreren sagde, at ordføreren var vikar for Alternativets rigtige ordfører på området, og hvis det er rigtigt, undskylder det måske en del.
Når det er sagt, vil jeg sige, at når man stiller sig på talerstolen, er man jo også ansvarlig og et eller andet sted må stå på mål for de spørgsmål, der kommer.
Jeg kunne godt tænke mig høre, om ordføreren og Alternativet overhovedet anerkender begreber som kultur og religion som noget, der knytter folk til nogle normer, nogle regelsæt, der er anderledes end resten af befolkningens eller andre kulturer eller andre religiøse fællesskaber.
Anerkender man det i Alternativet?
Noah Sturis (ALT), 2023-04-28:
Der har jeg lyst til også at læne mig op ad hr. Carl Valentins svar fra tidligere.
Jeg har boet på Nørrebro.
Og helt overordnet set kommer der mennesker i nød til Danmark, og der kan være udfordringer forbundet med, at man kommer, fordi man er på flugt, men vi ser også, at folk kommer i arbejde, og vi ser også, at folk engagerer sig politisk.
Og det mener vi alt sammen er positivt.
Pia Kjærsgaard (DF), 2023-04-28:
Altså, overgivelse er altid en god ting.
Men lad mig så spørge ordføreren: På hvilken måde bidrager den muslimske indvandring positivt til Danmark?
Noah Sturis (ALT), 2023-04-28:
Jeg siger tak til fru Pia Kjærsgaard; det vil jeg tage til efterretning.
Og jeg vil prøve at gøre det bedre i forhold til at forholde mig til tallene og også dykke ned i dem, så jeg måske kan svare lidt mere kvalificeret.
Pia Kjærsgaard (DF), 2023-04-28:
Man kan jo sådan set godt svare, når det bliver læst op – altså, så kan man sige, at sådan er det jo bare.
Man siger, at det er 10 pct. af den danske befolkning, der har anden etnisk baggrund, men det er faktisk cirka halvdelen i danske fængsler, altså i forhold til kriminalitet.
Det forstår jeg godt – altså, chancen for at nappe en, der er kriminel, er jo større her, end hvis man stopper Bente på 80 år.
Så jeg forstår godt, at hele systemet er sådan efterhånden, fordi der er så meget kriminalitet; det er der bare.
Og jeg synes egentlig, når nu tallene bliver læst op af fru Susie Jessen, at ordføreren kan sige noget andet end »det ved jeg ikke«, for det er sådan, det er.
Det må man forholde sig til.
Man behøver ikke altid – og det erkender jeg – som ordfører at stå med alle de rigtige papirer og have tallene, sådan kan det ikke altid være.
Men vi lyver jo ikke, altså, vi forsøger at gøre vores bedste her.
Og der synes jeg bare, at ordføreren er nødt til at forholde sig til, hvordan det rent faktuelt er.
Noah Sturis (ALT), 2023-04-28:
Det er tørre tal.
Jeg er vikar for vikaren.
Susie Jessen (DD), 2023-04-28:
Det gør man sådan set også i de her statistikker.
Altså, kriminalitetsniveauet blandt mandlige indvandrere og efterkommere fra MENAPT-landene var i 2021 henholdsvis to en halv gange og tre en halv gange højere end gennemsnittet for den mandlige befolkning.
Så man tager jo udgangspunkt i det her på den måde.
Så det har ikke noget med bias at gøre.
Det er tørre tal, der fortæller, at der er et problem med kriminalitet, og at der er et problem med social kontrol.
Der er et problem med rigtig, rigtig mange ting.
Det her er da ikke bias.
Det er tørre tal, som vi er nødt til at gøre et eller andet ved.
Noah Sturis (ALT), 2023-04-28:
Det kan faktisk godt langt hen ad vejen være et udtryk for en bias.
Det er også nødvendigt, at man kigger på, hvordan man opgør de her tal.
Andelen vil altid være højere hos ikkevestlige, hvis der generelt er en lavere andel af ikkevestlige end vestlige og etniske danskere.
Det ved jeg ikke helt om gav mening.
Men man er nødt til at kigge på, hvor stor puljen af ikkeetniske danskere er kontra etniske danskere, når man opgør statistikkerne.
Hvis man kigger på det totale antal – det kunne jeg godt tænke mig at se nogle statistikker på – er jeg ikke sikker på, at det er betydelig større.
Susie Jessen (DD), 2023-04-28:
Tak for talen.
Ordføreren taler meget om den her bias, som vi har.
Og der vil jeg gerne lige i forlængelse af de tal, som hr. Frederik Vad kom med, supplere med, at kriminalitetsniveauet blandt mandlige indvandrere og efterkommere fra MENAPT-landene i 2021 var to en halv gange og tre en halv gange højere end gennemsnittet for den mandlige befolkning.
Vi har også set nogle programmer, f.eks. »Moskeerne bag sløret«, hvor man i moské efter moské filmede imamer, der stod og sagde, at kvinder skulle stenes, og at de ikke måtte blive skilt og det ene og det andet og det tredje.
Jeg nævnte også tidligere nogle tal om, at halvdelen af de 30-årige med oprindelse i MENAPT-landene ikke synes, at det er i orden, at deres datter har sex før ægteskabet.
Det kan jo ikke kun være en bias.
Der er jo et problem her.
Så det kunne jeg egentlig godt tænke mig ordførerens kommentar til.
Noah Sturis (ALT), 2023-04-28:
Det ved jeg ikke om jeg kan svare på.
Jeg synes, at det er problematiske tal, og at skal vi gøre noget ved det.
Men jeg retter mig mod frivillige organisationer som Sabaah, som er med til at bekæmpe f.eks. diskrimination mod lgbt-personer.
Jeg er godt med på, at det ikke var det, ordføreren spurgte om.
Frederik Vad (S), 2023-04-28:
Medborgerskabsundersøgelsen viser, at knap halvdelen af indvandrere og efterkommere over 30 år fra Mellemøsten og Nordafrika siger, at de overhovedet ikke vil acceptere, at deres døtre har sex med nogen før ægteskabet.
Hvorfor tror ordføreren det forholder sig sådan?
Noah Sturis (ALT), 2023-04-28:
Det er et godt spørgsmål.
Det har jeg ikke noget klokkeklart svar på lige nu.
Jeg kender ikke til undersøgelsen, men jeg synes, at det lyder bekymrende.
Frederik Vad (S), 2023-04-28:
Når jeg hører ordføreren holde sit indlæg, har jeg det lidt, som når højrefløjen gennem tiden har aflyst klassekampen ved at sige: Ej, nu skal vi ikke sætte interesser op mod hinanden, nu skal vi ikke generalisere; vi vil jo alle sammen det samme; vi har jo grundlæggende de samme interesser; der er da ikke nogen konflikt her.
Den der form for relativisme, som forsøger at trække saft og kraft ud af en totalt klassisk klassekamp, er det samme som det, vi oplever fra ordførerens side her.
Derfor kunne jeg godt tænke mig spørge ordføreren: Når vi nu ved, at knap halvdelen af indvandrere og efterkommere fra Mellemøsten og Nordafrika mener, at deres døtre ikke må have sex før ægteskabet, er det så os, der ikke har forklaret dem, at det må de ikke mene hertillands, eller er det dem, der har et problem?
Som led i at undgå nogle af de negative konsekvenser ved indvandringen lægger regeringen jo op til, at man skal lave en tvungen arbejdspligt, som jo især vil ramme nogle af de indvandrerkvinder, som i årtier har siddet fast på offentlig forsørgelse, selv om de faktisk er i stand til at arbejde.
Hvad mener Det Konservative Folkeparti om sådan et forslag?
Brigitte Klintskov Jerkel (KF), 2023-04-28:
Er den tændt?
Ja, det var den.
Så tror jeg, at jeg lige er nødt til at høre det spørgsmål igen, altså hvad det var, der blev spurgt om.
Frederik Vad (S), 2023-04-28:
Hvad mener Det Konservative Folkeparti om arbejdspligt?
Brigitte Klintskov Jerkel (KF), 2023-04-28:
Mange tak, og tak til statsministeren for at redegøre for regeringens værdipolitik med fokus på de udfordringer, der følger af islamisk indvandring fra Mellemøsten og Nordafrika.
Lad mig bruge anledningen til at komme med et konkret eksempel på, hvilke udfordringer indvandring desværre medfører for helt almindelige danskere.
For 2 uger siden var Udlændinge- og Integrationsudvalget sammen med ministeren på besøg på Udrejsecenter Kærshovedgård, hvor en stor gruppe kriminelle udlændinge, som er udvist af Danmark, opholder sig.
Det var noget af en oplevelse.
Beboerne på Udrejsecenter Kærshovedgård er udvist, fordi de ikke respekterer dansk lovgivning, og alligevel nægter de at forlade Danmark, og derfor bor de på gården midt i den jyske muld.
Herfra bedriver de ny kriminalitet og skaber utryghed og ufred for deres uheldige naboer, som bare ønsker at være i fred.
Efter besøget på Kærshovedgård mødtes vi med gruppen Lokaltryghed for at snakke med naboerne, der bor i nærheden af udrejsecenteret.
De var forståeligt nok meget følelsesmæssigt påvirkede af hele situationen omkring Kærshovedgård.
Deres fortællinger handlede om utrygheden i dagligdagen, og hvordan de har ændret levevis og adfærd og hver dag må tilpasse sig at bo ved siden af verdens værste naboer.
Det gjorde et kæmpe indtryk på mig.
De vil så gerne have trygheden tilbage i dagligdagen og den lokale ro og orden tilbage.
Det forstår jeg godt.
De kriminelle udlændinge på Kærshovedgård er udvist af Danmark, og de skal slet ikke være her.
Indtil man kan få sat dem på en flyver ud af Danmark, må regeringen sørge for, at de ikke er til gene for helt almindelige, lovlydige borgere.
Det er simpelt hen ikke holdbart, og det er om noget på tide, at regeringen finder en løsning langt væk fra lokalsamfundet snart.
Tak for ordet.
Undskyld, men jeg synes bare, det var så morsomt, at ministeren stiller spørgsmål.
Så kan jeg sige til slut, at Det Konservative Folkeparti støtter vedtagelsesteksten, som Danmarksdemokraterne læste op.
Steffen Larsen (LA), 2023-04-28:
Vi er ikke afvisende over for regeringens forslag om arbejdspligt på de 37 timer.
Vi ser jo helst, at folk kommer i arbejde, og at folk kommer i gang med integrationen, og det nævnte jeg også i min tale er fornuftigt.
Vi ser måske hellere, at man også fik sænket integrationsydelsen til det, som man havde tidligere, inden den forhenværende socialdemokratiske regering fik den hævet.
For det er jo godt med en sund incitamentstruktur til faktisk at tage ansvar for eget liv.
Om det skal ske via en påduttet pligt, eller om det skal ske, ved at man selv får et økonomisk incitament til at rejse sig op og komme i gang, er en anden ting.
Thomas Monberg (S), 2023-04-28:
Tak skal du have, og tak for talen.
Hvad mener LA om arbejdspligten?
Steffen Larsen (LA), 2023-04-28:
Det kan sagtens være, at vi har brug for det på nogle områder.
Vi hører f.eks. stadig væk om omskæringer af piger, og det er jo ikke acceptabelt.
Der kunne jeg sagtens se, at man f.eks. skulle tvangsfjerne dem, hvis man havde mistanke om det.
Men det er jo i situationer, hvor børnene står til at lide en umiddelbar fysisk skade.
Spørgsmålet er også, hvilken pris det har at give sig i kast med en nøjere overvågning og kontrol af familierne, for det skal jo gælde ligeligt og dermed også for danske familier, og så er spørgsmålet, om den her intervention eller dette indblik i borgernes liv måske også bliver for meget, og om der bliver for mange uskyldige ofre, om man vil.
Frederik Vad (S), 2023-04-28:
Så lad mig spørge på en anden måde for at blive lidt mere inden for rammen af debatten her: Mener Liberal Alliance ikke, at hvis vi skal kunne håndtere konsekvenserne af social kontrol bedre som samfund, er staten nødt til i langt højere grad end i dag at træde et skridt frem og blande sig i, hvad der foregår bag de lukkede døre i forhold til kvinder, der bliver udsat for kontrol og overvågning, og hvad der foregår i moskéer osv.?
Har vi ikke generelt brug for, at staten træder et skridt frem i den her kamp?
Steffen Larsen (LA), 2023-04-28:
Jeg må sige, at det første, man næsten bør spørge om, er, hvad der menes med uduelig.
Der er selvfølgelig nogle tilfælde, hvor jeg selvsagt mener, at det vil tjene barnets tarv at fjerne det fra dets forældre, men hvor grænsen for, hvad der er udueligt, ligger, er et spørgsmål, som lige nu blæser i vinden.
Frederik Vad (S), 2023-04-28:
Især delen om Muhammedkrisen synes jeg var enormt interessant.
Jeg kunne godt tænke mig at spørge ordføreren ind til noget lidt andet, for nogle gange oplever jeg i integrationsdebatten, at Liberal Alliances fornuftige holdning til meget af det, der foregår i de her miljøer, kolliderer med synspunktet om, at staten helst ikke skal intervenere for meget.
Der har været en diskussion om barnets lov, som Liberal Alliance var med i før folketingsvalget, men nu er det, efter at ordførerkabalen er blevet en anden, lidt mere usikkert, hvad Liberal Alliance mener om det her med, at man skal gøre det nemmere at fjerne børn fra forældre, der er dårlige forældre, og at man skal lave obligatorisk søskendekontrol osv.
Med respekt for at ordføreren jo ikke er ordfører på den lovgivning, kunne jeg godt tænke mig at spørge ordføreren: Mener ordføreren, at vi bør gøre det lettere at tvangsfjerne børn fra uduelige forældre, også når de har anden etnisk baggrund?